open-index/open-wikipedia-markdown huggingface dataset:
טומי להרן

**טומי להרן** (באנגלית: **Tomi Lahren**; נולדה ב-11 באוגוסט 1992) היא מגישת טלוויזיה אמריקאית, נחשבת לכוכבת העולה של הימין השמרני. היא מגישה את התוכנית "No Interruption" ברשת פוקס ניוז, קודם לכן הגישה את התוכנית "Tomi" ברשת הטלוויזיה השמרנית "TheBlaze".

## ביוגרפיה
להרן נולדה ברפיד סיטי שבדקוטה הדרומית. ב-2014 סיימה תואר ראשון באוניברסיטת נבדה בלאס וגאס, במהלך לימודיה הגישה והפיקה תוכנית טלוויזיה של האוניברסיטה, והתמחתה אצל חברת בית הנבחרים של ארצות הברית קריסטי נואם.

לאחר הלימודים עברה לסן דייגו והחלה לעבוד ברשת החדשות השמרנית "OANN", בה הגישה החל מאוגוסט תוכנית פרשנות פוליטית בשם "On Point". ביולי 2015 הפך מונולוג שלה לוויראלי, זכה למיליוני צפיות ולהתייחסות התקשורת הבינלאומית והאמריקאית. במונולוג זה התייחסה להרן לפיגוע ירי בו נרצחו חמישה חיילים אמריקאים במרכז גיוס של הצי בצ'טנוגה, וביקרה את תגובתו של נשיא ארצות הברית ברק אובמה לנושא וסירובו לכנות פיגוע זה ופיגועים נוספים כטרור איסלאמי רדיקלי.

בנובמבר 2015 עברה להגיש את התוכנית "Tomi" ברשת הטלוויזיה השמרנית "TheBlaze". במסגרת התוכנית ביקרה את שחקן הפוטבול קולין קאפרניק, אשר מחה על אלימות משטרתית כלפי מיעוטים וסירב לעמוד בעת נגינת המנון ארצות הברית. להרן נוהגת לבקר את הקהילה האפרו-אמריקאית באופן תכוף, ביניהם גם מפורסמים כג'יי זיי וביונסה, ובין היתר עוררה סערה כאשר השוותה בציוץ בטוויטר את תנועת Black Lives Matter לקו קלוקס קלאן. בהמשך מחקה את הציוץ. מבקריה מאשימים אותה בגזענות, האשמות אשר אותן היא דוחה. אתר החדשות *The Daily Beast* תיאר אותה כ'ימנית-פרובוקטיבית'.

במרץ 2017 הופסקה תוכניתה והיא הושעתה ללא הגבלת זמן משידורים ברשת TheBlaze, זאת לאחר שהביעה התנגדות לרעיון שהממשלה תאסור הפלות מלאכותיות. להרן הגישה בתגובה תביעה נגד הרשת ובעליה גלן בק.

במאי 2017 הצטרפה לארגון הפוליטי Great America Alliance, במטרה לתמוך בנשיא המכהן דונלד טראמפ.

באוגוסט 2017 הצטרפה לרשת פוקס ניוז בה משמשת כפרשנית ומגישה מאז 2018 את התוכנית "No Interruption".

טוני מגדירה את עצמה כשמרנית-חוקתית. היא לא מגדירה את עצמה פמיניסטית, ומאמינה ששינוי אקלים הוא מיתוס. היא בעלת דעות פרו ישראליות ומדי פעם מפרסמת מונולוגים בנושא.

להרן הייתה בין מפיצי הביטוי "Let's Go Brandon".

בשנת 2021 שיחקה בסרט הדרמה המשפטית "Roe v. Wade" אודות פסק דין רו נגד וייד.

## קישורים חיצוניים

* טומי להרן באתר רשת TheBlaze
* Tomi Lahren: Young, Vocal and the Right’s Rising Media Star, הניו יורק טיימס, 5 בדצמבר 2016
* The rise of Tomi Lahren, the media star lampooned as 'white power Barbie', הגרדיאן, 23 בספטמבר 2016

## הערות שוליים

קטגוריה:אמריקאים ילידי דקוטה הדרומית
קטגוריה:מנחי טלוויזיה אמריקאים
קטגוריה:סגל פוקס ניוז
קטגוריה:בוגרי אוניברסיטת נבדה בלאס וגאס
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
תפריים

ממוזער|Hypergerus atriceps
**תַּפָּרִיִּים** (שם מדעי: Cisticolidae) היא משפחה מסדרת ציפורי שיר החיה באזורים הדרומיים ברחבי העולם הישן וקרובה למשפחת הסבכיים.

מינים אלה קטנים ומזכירים סבכיים ויש הרבה בלבול במיון ביניהם. הם חיים בעיקר באפריקה שמדרום לסהרה אך גם באזורים שונים בדרום אסיה ואף באוסטרליה וכמה מינים חיים באירופה.

מינים אלה אינם מקושטים מאוד וצבעם אפור או חום, עם הבדלים מעטים בין המינים. הם חיים באזורים פתוחים יחסית וחלקם אף באזורים יבשים. מזונם העיקרי הוא חרקים אותם הם מלקטים במהלך היום.

## סוגים
* Neomixis
* תפרית (Orthotomus) – בו תפרית מצויה
* Prinia – בו הפשוש
* סוג ומין יחיד Heliolais erythropterus
* Cisticola – בו התפר
* סוג ומין יחיד Incana incanus
* סוג ומין יחיד Malcorus pectoralis
* Bathmocercus
* Scepomycter
* סוג ומין יחיד Hypergerus atriceps
* סוג ומין יחיד Eminia lepida
* Apalis
* סוג ומין יחיד Poliolais lopezi
* Camaroptera
* Calamonastes
* סוג ומין יחיד Euryptila subcinnamomea
* Artisornis
* Schistolais
* סוג ומין יחיד Urolais epichlora
* סוג ומין יחיד Phragmacia substriata
* סוג ומין יחיד Oreophilais robertsi
* סוג ומין יחיד Drymocichla incana
* סוג ומין יחיד Spiloptila clamans
* סוג ומין יחיד Urorhipis rufifrons
* סוג ומין יחיד Phyllolais pulchella
* סוג ומין יחיד Rhopophilus pekinensis
* Eremomela

## קישורים חיצוניים

*
קטגוריה:בעלי חיים שתוארו ב-1872
קטגוריה:טקסונים שתוארו בידי קרל יקוב סונדול
מריה לואיזה אלברטינה, רוזנת ליינינגן-דאגסבורג-פאלקנבורג

**מריה לואיזה אלברטינה, רוזנת ליינינגן-דאגסבורג-פאלקנבורג-היידסהיים** (בגרמנית: **Maria Louise Albertine von Leiningen-Falkenburg-Dagsburg-Heidesheim**; 16 במרץ 1729 – 11 במרץ 1818), הייתה אשתו של גאורג וילהלם, נסיך הסן-דרמשטאדט.

## ביוגרפיה
מריה לואיזה נולדה ב-16 במרץ 1729 באובריגהיים שהשתייכה לנסיכות הבוחר מפפאלץ, לכריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים, ולקתרינה פוליקסנה, רוזנת זולמס-רדלהיים, בתם של גאורג לודוויג, רוזן זולמס-רדלהיים ואסנהיים ושרלוטה זיבילה, רוזנת אהלפלדט.

בשנת 1748 התחתנה מריה לואיזה עם גאורג וילהלם, נסיך הסן-דרמשטדט, בנו של לודוויג השמיני, רוזן הסן-דרמשטדט, ועם נישואיה קיבל בעלה את הנחלות של ברויך, אוברשטיין, אספרמונט, בורגל ורייפולצקירכן. בשנת 1764 קיבל בעלה גאורג וילהלם מאביו שהעדיפו על פני אחיו הבכור, את הארמון הישן בדרמשטאדט, בעוד גיסה לודוויג התשיעי, רוזן הסן-דרמשטדט התגורר בעיקר בפירמזנס.

בשנת 1782 מתו בעלה גאורג וילהלם, נסיך הסן-דרמשטדט ובתה פרדריקה, נסיכת הסן-דרמשטדט, אשתו של קרל השני, דוכס מקלנבורג-שטרליץ, אשר התחתן עם בת נוספת שלה שרלוטה, נסיכת הסן-דרמשטדט. בשנת 1785 מתה אף בתה שרלוטה, ומריה לואיזה קיבלה את נכדיה והופקדה על חינוכם. בשנת 1790 נסעה מריה לואיזה עם נכדותיה לווינה, לטקס ההכתרה של לאופולד השני, קיסר האימפריה הרומית הקדושה, ובשנת 1791 נסעה עמם לטיול בהולנד. בשנת 1792 ברחה מריה לואיזה עם נכדותיה, עקב התקרבות הצבא הצרפתי לדרמשטאדט, ונסעה עמם להילדבורגהאוזן, שם התגוררה נכדתה שרלוטה גאורגינה, דוכסית מקלנבורג-שטרליץ. בשנת 1793 חזרה מריה לואיזה עם נכדותיה לביתה דרך פרנקפורט, שם פגשה נכדתה בפרידריך וילהלם, נסיך הכתר הפרוסי והתאהבה בו, ובהמשך השנה ליוותה אותה מריה לואיזה לחתונתה בברלין.

באחרית ימיה התגוררה מריה לואיזה בנוישטרליץ אצל חתנה קרל השני, הדוכס הגדול של מקלנבורג-שטרליץ, ולאחר מותו אצל נכדה גאורג, הדוכס הגדול של מקלנבורג-שטרליץ, וב-11 במרץ 1818 מתה מריה לואיזה בנוישטרליץ.

## משפחתה
בשנת 1748 התחתנה מריה לואיזה אלברטינה עם גאורג וילהלם, נסיך הסן-דרמשטדט, ממנו נולדו לה 9 ילדים:
* לודוויג גאורג קרל (1749–1823)
* גאורג פרידריך (1750)
* פרדריקה (1752–1782), התחתנה עם קרל השני, הדוכס הגדול של מקלנבורג-שטרליץ
* גאורג קרל (1754–1830)
* שרלוטה (1755–1785), התחתנה עם קרל השני, הדוכס הגדול של מקלנבורג-שטרליץ
* קרל וילהלם גאורג (1757–1797)
* פרידריך גאורג אוגוסט (1759–1808)
* לואיזה (1761–1829), התחתנה עם לודוויג הראשון, הדוכס הגדול של הסן
* אוגוסטה וילהלמינה (1765–1796), התחתנה עם מקסימיליאן הראשון יוזף, מלך בוואריה

## אילן יוחסין

## קישורים חיצוניים

קטגוריה:רוזנים גרמנים
קטגוריה:ילידות 1729
קטגוריה:נפטרות ב-1818
וילהלם, דוכס נסאו

**וילהלם, דוכס נסאו** (גרמנית: **Adolf Wilhelm August Karl Friedrich von Nassau**, 14 ביוני 1792 - 20 באוגוסט 1839), היה דוכס נסאו בין השנים 1816–1839.

## ביוגרפיה
וילהלם נולד בקירכהיימבולאנדן ב-14 ביוני 1792, לפרידריך וילהלם, נסיך נסאו-ויילבורג ולואיזה איזבלה, רוזנת העיר קירכברג, בתם של וילהלם גאורג, רוזן העיר קירכברג, רוזן זיין-הכנבורג ואיזבלה אוגוסטה, נסיכת רויס-גרייץ.

ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו ילדים נקבע שאביו פרידריך וילהלם, נסיך נסאו-ויילבורג יירש אותו לאחר מותו. במהלך קרב ווטרלו פיקד וילהלם על כוחות נסאו, שלחמו לצד הקואליציה האנטי-צרפתית השביעית.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נאסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת אביו פרידריך וילהלם, נסיך נסאו-ויילבורג מנפילה במדרגות, ווילהלם מונה לנסיך נסאו-ויילבורג. לאחר מות פרידריך אוגוסט, דוכס נסאו ב-24 במרץ 1816, עלה וילהלם לשלטון במקומו כדוכס נסאו.

ב-20 באוגוסט 1839 מת וילהלם בבאד קיסינגן שבממלכת בוואריה, ובנו אדולף, דוכס נסאו עלה במקומו לשלטון.

## משפחתו
ב-24 ביוני 1813 התחתן וילהלם עם לואיזה, נסיכת סקסוניה-הילדבורגהאוזן, בתם של פרידריך, דוכס סקסוניה-אלטנבורג ושרלוטה גאורגינה, דוכסית מקלנבורג-שטרליץ, ממנה נולדו לו 8 ילדים:
* אוגוסטה (1814)
* תרזה, נסיכת נסאו-ויילבורג (1815–1871), התחתנה עם פטר, דוכס אולדנבורג
* אדולף, הדוכס הגדול של לוקסמבורג (1817–1905)
* וילהלם קרל (1819–1823)
* מוריץ (1820–1850)
* מריה (1822–1824)
* וילהלם (1823–1828)
* מריה, נסיכת נסאו (1825–1902), התחתנה עם הרמן, נסיך ויד

ב-23 באפריל 1829 התחתן וילהלם עם פאולינה, נסיכת וירטמברג, בתם של פאול, נסיך וירטמברג ושרלוטה, נסיכת סקסוניה-הילדבורגהאוזן, ממנה נולדו לו 4 ילדים:
* בת מתה (1830)
* הלנה, נסיכת נסאו (1831–1888), התחתנה עם גאורג ויקטור, נסיך ולדק ופירמונט
* ניקולאוס וילהלם, נסיך נסאו (1832–1905)
* סופיה מנסאו (1836–1913), התחתנה עם אוסקר השני, מלך שוודיה

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:בית נסאו
קטגוריה:גרמנים שנולדו ב-1792
קטגוריה:גרמנים שנפטרו ב-1839
מעובי ראש

**מעובי ראש** (שם מדעי: Pachycephalidae) היא משפחת ציפורים קטנות מסדרת ציפורי שיר החיות בעיקר באוסטרליה וגינאה החדשה אך גם באיי טונגה וגם בדרום-מזרח אסיה עד להודו. הם דומים לירגזיים אך אינם קרובים שלהם כנראה.

עופות אלה חיים בעיקר ביערות ובאזורי שיחים טרופיים ובאוסטרליה הם מתאימים כמעט לכל אזור, למעט המדבריות. הם חיים ביערות, נהרות, ביצות, ביצות מנגרובים וערבות יבשות. 

כפי ששמם אומר הם בעלי ראש גדול ובעלי מקור שחור וחזק. צבעי הגוף הם צהובים, כתומים או אדומים, אך כמה מינים חומים ואפורים. הנקבות עמומות יותר מהזכרים הגדולים. לחלק מהמינים ישנם נוצות בעלות רעלים המרתיעים טורפים.

מינים אלה הם ציידים הניזונים בעיקר מחרקים וגם מעכבישים, תולעים, נדלים, חלזונות וסרטנים. המינים הגדולים יכולים לאכול צפרדעים, שממיות ואף גוזלים צעירים. הם מחפשים את טרפם בין העלים והזלזלים או על הקרקע. 

## מיון
*משפחה **מעובי ראש** (Pachycephalidae)
**תת-משפחה Falcunculinae
***סוג ומין יחיד פלקונקולוס פרונטטוס (*Falcunculus frontatus*) - לעיתים נחשב מין יחיד במשפחתו
**תת-משפחה Pachycephalinae
***סוג *Coracornis *- בו 3 מינים
***סוג ומין יחיד *Melanorectes nigrescens*
***סוג *Pachycephala *- בו מעל 40 מינים
***סוג *Pseudorectes *- בו 2 מינים
***סוג *Colluricincla *- בו 5 מינים

ייתכן שגם הסוג הרעיל Pitohui משויך לפה אך לרוב הוא מצוי במשפחת הזהבניים.

## גלריה

Pachycephala olivacea - Melaleuca.jpg
CSIRO ScienceImage 10304 Crested Shriketit You Yangs Victoria.jpg
Bornean Whistler (Pachycephala hypoxantha hypoxantha) - Flickr - Lip Kee.jpg
Female Rufous Whistler feeding.jpg|נקבה אוכלת גמל שלמה


## קישורים חיצוניים

* 

קטגוריה:בעלי חיים שתוארו ב-1831
קטגוריה:טקסונים שתוארו בידי ויליאם ג'ון סווינסון
קטגוריה:עורבאים
הבסיס המשותף אנדרוז

[ממוזער|321x321 פיקסלים|[צילום אווירי, 16 במאי 2010]]
**הבסיס המשותף אנדרוז **(באנגלית: **Joint Base Andrews**) הוא מתקן צבאי של ארצות הברית הממוקם במחוז פרינס ג'ורג', מרילנד. המתקן נמצא תחת תחום השיפוט כנף 11 בחיל האוויר של ארצות הברית. ב-2009 מוזגו בסיס חיל האוויר אנדרוז ומתקן הצי וושינגטון, על מנת ליצור את בסיס אנדרוז המשותף.

הבסיס נקרא על שם לוטננט גנרל פרנק מקסוול אנדרוז (1884–1943), ששימש כמפקד הכללי של הכוחות המזוינים של ארצות הברית בזירה האירופאית במהלך מלחמת העולם השנייה.

הבסיס ידוע כבסיס הבית של כנף תובלה 89 של חיל האוויר של ארצות הברית המפעילה בין היתר את שני מטוסי בואינג VC-25 אשר סימן הקריאה של כל אחד מהם הוא אייר פורס 1, כל זמן שנשיא ארצות הברית נמצא על הסיפון.

למטרות סטטיסטיות הבסיס מהווה תחום מיועד למפקד אוכלוסין על ידי לשכת מפקד האוכלוסין של ארצות הברית. נכון למפקד 2010, האוכלוסייה בבסיס עומדת על 2,973 בני אדם.

## קישורים חיצוניים

* 

## הערות שוליים

קטגוריה:בסיסי צבא בארצות הברית: חיל האוויר של ארצות הברית
קטגוריה:מרילנד
קטגוריה:בסיסי צי ארצות הברית
קטגוריה:בסיסי חיל הנחתים של ארצות הברית
קטגוריה:בסיסי צבא משותפים של מחלקת ההגנה של ארצות הברית
פרדלוטיים

**פרדלוטיים** (שם מדעי: *Pardalotidae*) היא משפחת ציפורים קטנות מסדרת ציפורי שיר בתוכה סוג יחיד - פרדלוט (*Pardalotus*) ובו 4 מינים. המשפחה אנדמית לאוסטרליה ולטסמניה. אלו ציפורים קטנות המזכירות מעט קנרית ובעלות צבעים אפורים עם חזה צהוב בהיר ומקורים דקים ושחורים. הן קרובות למשפחה Acanthizidae וכן למשפחת נקרות פרחים.

הן בעלות גוף קטן באורך 8-12 ס"מ, נוצות אפורות עם ראש אפור, כיפה שחורה, עיניים גדולות וגבות לבנות. המקור קצר ומעוגל והחזה גדול. הרגליים ורודות וקצות הכנפיים כהות.

ציפורים אלה חיות בצמרות עצים, שם הן מוצאות את מזונן: חרקים, עכבישים ומוהל  שמופרש מ"פצעי-ענפים", שהותקפו על-ידי חרקים. הן חיות בעיקר בין עצי האקליפטוס האוסטרליים ויורדות לקרקע לעיתים רחוקות. 

אלו ציפורים מונוגמיות. ההבדלים בין הזכר לנקבה קטנים והם שותפים ברבייה ובטיפול בגוזלים. הציפורים חיות בזוגות או במשפחות קטנות אך יכולות להתאסף ללהקות בעת מחסור במזון.

## מיון
*משפחה **פרדלוטיים** (Pardalotidae)
**סוג פרדלוט (Pardalotus)
***מין פרדלוט מנומר (Pardalotus punctatus)
***מין פרדלוט ארבע הנקודות (Pardalotus quadragintus)
***מין פרדלוט אדום גבה (Pardalotus rubricatus)
***מין פרדלוט מפוספס (Pardalotus striatus)

## קישורים חיצוניים

* 

קטגוריה:בעלי חיים שתוארו ב-1842
קטגוריה:טקסונים שתוארו בידי יו אדווין סטריקלנד
קטגוריה:עורבאים
טופקוליים

**טופקוליים** (שם מדעי: Rhinocryptidae) היא משפחת ציפורים קטנות מסדרת ציפורי שיר החיות ביערות אמריקה הדרומית ומספר מינים גם באמריקה המרכזית. הן קרובות משפחה של ציפורי הנמלים ושל המשפחה פיטות נמלים.

אלו ציפורי שיר בינוניות בגודלן המזכירות מעט קיכליים. אורכן 10–24 סנטימטרים והן בעלות צבעים כהים או אפורים ברובן. הן חיות הרבה על הקרקע ובעלות רגליים חזקות, זנב ארוך ומקור בינוני ומחודד. המינים הגדולים צבעוניים יותר מהקטנים, אך גם אלה נחבאים רוב זמנם בין הסבכים ביער וקשה לראותם. הם נפוצים בעיקר בכרי דשא וסוואנות או ביערות פתוחים מעט.

הן מלקטות חרקים וזרעים המצויים על הקרקע בדומה לתרנגולים.

## מיון
*משפחה **טופקוליים** (Rhinocryptidae)
**סוג *Pteroptochos*
**סוג סקיטלופוס (*Scytalopus*) - בו המין סקיטלופוס אלוורזלופזי
**סוג *Scelorchilus*
**סוג ומין יחיד *Rhinocrypta lanceolata*
**סוג ומין יחיד *Liosceles thoracicus*
**סוג ומין יחיד *Psilorhamphus guttatus*
**סוג *Merulaxis*
**סוג *Eleoscytalopus*
**סוג ומין יחיד *Eugralla paradoxa*
**סוג ומין יחיד *Myornis senilis*
**סוג ומין יחיד *Acropternis orthonyx*

## קישורים חיצוניים

*
קטגוריה:בעלי חיים שתוארו ב-1930
קטגוריה:טקסונים שתוארו בידי אלכסנדר ווטמור
טפסני הפיליפינים

**טפסני הפיליפינים** (שם מדעי: **Rhabdornithidae**) היא משפחת ציפורי שיר המצויה רק בפיליפינים וכוללת סוג יחיד - טפסן פיליפינים (*Rhabdornis*) בו שלושה מינים.

## מאפיינים
בני הקבוצה מזכירים את טפסי העצים מחצי הכדור הצפוני והם בעלי מקורים מעוקלים מעט העוזרים להם לחטט עם המקור בין חורי העצים וללקט חרקים. עם לשונם דמוית המברשת הם יכולים לאסוף גם צוף מפרחים.

הם בעלי נוצות אפורות ובעלי פסים לאורך הראש והחזה. העיניים קטנות והמקור גדול ומוארך ומוטה מטה בעיקול. הכנפיים חומות והזנב קצר. הם חיים רוב הזמן בין העצים ושם ניזונים. אורכם הממוצע 15 ס"מ ואין הבדלים בין הזוויגים.

## מיון
החוקרים בעבר חשבו שהם שייכים למשפחת הזרזיריים ובהמשך קטלגו אותם למשפחת הטימליים, הגדרוניים, טפסי עצים והסלילניים. לבסוף הוחלט לשייכם למשפחה עצמאית שקרובה לסוכיים מאוסטרליה.
*משפחה **טפסני הפיליפינים** (Rhabdornithidae)
**סוג טפסן פיליפינים (*Rhabdornis*)
***מין  (*Rhabdornis grandis*)
***מין  (*Rhabdornis inornatus*)
***מין  (*Rhabdornis mystacalis*)

## קישורים חיצוניים

קטגוריה:בעלי חיים שתוארו ב-1853
קטגוריה:טקסונים שתוארו בידי לודוויג רייכנבאך
קטגוריה:דרוראים
צווחני מדגסקר

**צַוְוחָנֵי מָדָגַסְקָר** (גם: **אסיטיים**; שם מדעי: Philepittidae), היא משפחת ציפורים קטנות מסדרת ציפורי שיר, החיה רק ביערות האי מדגסקר. המשפחה כוללת 2 סוגים: *Philepitta* ו-*Neodrepanis*. משפחה זו קרובה לרחבי המקור מאסיה הטרופית ולספיואה רחב-מקור מאמריקה הדרומית, ששייכת למשפחה עצמאית. למרות המראה הדומה, המשפחה אינה קרובה לצופיות.

לציפורים אלה "קסדות" מקושטות מסביב לפנים ולעיניים בצבעים בוהקים של ירוק, כחול וסגול . מקורן שחור ומעוקל מעט, עיניהן גדולות והגוף קטן. הזנבות קצרים ומפוצלים מעט לשניים. הציפורים חיות בין ענפי העצים. הזכרים משמיעים קריאות רמות המכוונות לנקבות או לזכרים יריבים.

תזונתן העיקרית היא פירות שונים, וחלק מהצמחים מתבססים עליהן כמפיצות זרעים.  הן גם מלקטות חרקים ולכמה מינים יש לשון ארוכה, אותה הם יכולים לתחוב לתוך פרחים.

## מיון
*משפחה **צווחני מדגסקר** (Philepittidae)
**סוג *Philepitta*
***מין צווחן ערמוני (*Philepitta castanea*)
***מין *Philepitta schlegeli*
**סוג *Neodrepanis*
***מין *Neodrepanis coruscans*
***מין *Neodrepanis hypoxanthus*

## קישורים חיצוניים

* 

## הערות שוליים

קטגוריה:בעלי חיים שתוארו ב-1870
קטגוריה:טקסונים שתוארו בידי ריצ'רד באולדר שרפ
קטגוריה:דמויי-טירן
פרידריך אוגוסט, דוכס נסאו

**פרידריך אוגוסט, דוכס נסאו** (בגרמנית: **Adolf Wilhelm August Karl Friedrich von Nassau**, 23 באפריל 1738 - 24 במרץ 1816) היה נסיך נסאו-אוזינגן בין השנים 1803–1806, ודוכס נסאו בין השנים 1806–1816.

## ביוגרפיה
פרידריך אוגוסט נולד באוזינגן לקרל, נסיך נסאו-אוזינגן ולכריסטינה וילהלמינה, רוזנת סקסוניה-אייזנך, בתם של יוהאן וילהלם השלישי, דוכס סקסוניה-אייזנך ומגדלנה זיבילה, דוכסית סקסוניה-וייסנפלס. הוא שירת בצבא האימפריה הרומית הקדושה, לחם בשורותיו במלחמת שבע השנים, ובשנת 1790 הועלה לדרגת גנרלפלדמרשל.

בשנת 1803 מת אחיו קרל וילהלם, נסיך נסאו-אוזינגן ללא בנים, ופרידריך אוגוסט עלה לשלטון במקומו. ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט שהיה המבוגר מבין שני השליטים, ומכיוון שלא היו לו ילדים נקבע שפרידריך וילהלם, נסיך נסאו-ויילבורג יירש אותו לאחר מותו.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת פרידריך וילהלם מנפילה במדרגות, ובשל כך לאחר מות פרידריך אוגוסט באותה שנה ירש אותו וילהלם, דוכס נסאו, בנו של פרידריך וילהלם.

## משפחתו
בשנת 1775 התחתן פרידריך אוגוסט עם לואיזה, נסיכת ולדק ופירמונט, בתם של קרל אוגוסט, נסיך ולדק ופירמונט וכריסטיאנה הנרייטה, רוזנת פפאלץ-צווייבריקן, ממנה נולדו לו 7 ילדים:
* כריסטינה לואיזה (1776–1829), התחתנה עם פרידריך, נסיך באדן
* קרולינה פרדריקה (1777–1821), התחתנה עם כריסטיאן אוגוסט, דוכס אנהלט-קתן
* אוגוסטה (1778–1846), התחתנה עם לודוויג וילהלם, רוזן הסן-הומבורג
* פרידריך וילהלם (1780)
* לואיזה מריה (1782–1812)
* פרדריקה ויקטוריה (1784–1822), התחתנה עם הרוזן לודוויג היינריך קלאוס פון בורגונד
* פרידריך קרל (1787)

## אילן יוחסין

## קישורים חיצוניים

* 

קטגוריה:דוכסים גרמנים
קטגוריה:גנרל-פלדמרשלים בצבא האימפריה הרומית הקדושה
קטגוריה:בית נסאו
קטגוריה:מלחמת שבע השנים: אישים
קטגוריה:ילידי 1738
קטגוריה:גרמנים שנפטרו ב-1816
ריכרד היידריך

**ריכרד היידריך** (בגרמנית: **Richard Heidrich**; 27 ביולי 1896 – 22 בדצמבר 1947) היה גנרל גרמני שפיקד על כוחות במלחמת העולם השנייה. אין קשר בינו לבין פושע המלחמה המפורסם ריינהרד היידריך.

## ביוגרפיה
### תחילת דרכו
היידריך נולד ב-27 ביולי 1896 בעיר לאבלדי שהשתייכה אז לקיסרות הגרמנית. אין קשר משפחתי בינו לבין פושע המלחמה המפורסם ריינהרד היידריך. ב-18 באוגוסט 1914 הוא התגייס לצבא הקיסרות הגרמנית, והוצב ברגימנט הרגלים ה-102 (הסקסקוני המלכותי ה-3 - לודוויג השלישי, מלך בוואריה). הוא לחם במלחמת העולם הראשונה והועלה לדרגת לויטננט ב-20 באוגוסט 1915. במהלך המלחמה הוא שימש כמפקד פלוגה ולאחר מכן כשליש גדודי, וקיבל את אות הפציעה בשחור פרט לשתי דרגות של צלב הברזל. לאחר המלחמה עבר לרייכסווהר ושימש כמפקד מחלקה, ב-31 ביולי 1925 הועלה לדרגת אובר-לויטננט, וב-1 באוקטובר 1930 הועלה לדרגת האופטמן. הוא מילא תפקידים של מפקד מחלקה ומדריך צבאי, וב-18 בינואר 1936 הועלה לדרגת מיור. ב-4 ביוני 1938 מונה למפקד גדוד צנחנים (פאלשירמייגר), וב-1 בינואר 1939 הוא הועלה לדרגת אוברסט-לויטננט והועבר מהוורמאכט ללופטוואפה.

### מלחמת העולם השנייה

עם פרוץ מלחמת העולם השנייה בספטמבר 1939 היה היידריך מפקד גדוד בלופטוואפה. ב-1 באוקטובר של אותה שנה הוא הצליח להשתחרר מהלופטוואפה ולחזור לוורמאכט. ב-1 בדצמבר הוא מונה למפקד רגימנט התחלופה ה-4, ובפברואר 1940 מונה למפקד רגימנט הרגלים ה-514, וב-20 באפריל של אותה שנה הועלה לדרגת אוברסט. ב-1 ביוני שכנע אותו קורט שטודנט לחזור שוב ללופטוואפה ומונה למפקד רגימנט הצנחנים ה-3. בשנת 1941 הוא לחם עם הרגימנט שלו במהלך הקרב על כרתים באזור חאניה. הוא הצליח לשמור על אזור נחיתה רגיש עד שהונחתה בו כל הדיוויזיה ההררית ה-5, ועל כך קיבל ב-14 ביוני את צלב האבירים של צלב הברזל. ב-13 באפריל 1942 הוענק לו הצלב הגרמני בזהב, וב-4 באוגוסט של אותה שנה הועלה לדרגת גנרל מיור. ב-1 בנובמבר מונה למפקד הדיוויזיה האווירית ה-7 ולחם עמה בחזית המזרחית. ב-15 ביוני 1943 שונה שמה של הדיוויזיה שלו לדיוויזיית הצנחנים ה-1. ב-1 ביולי של אותה שנה הוא הועלה לדרגת גנרל לויטננט. הדיוויזיה שלו לחמה במהלך המערכה בסיציליה, ועל "עמידה איתנה למופת" במהלך המערכה, הוספו עלי אלון לצלב האבירים שלו ב-5 בפברואר 1944. הדיוויזיה שלו לחמה במסגרת החזית האיטלקית והתבלטה במהלך קרב מונטה קאסינו. ב-25 במרץ 1944 הוספו חרבות לצלב האבירים שלו. ב-1 באוקטובר של אותה שנה הוא הועלה לדרגת גנרל חיל הצנחנים, וב-1 בנובמבר מונה למפקד קורפוס הצנחנים ה-1. ב-23 בינואר 1945 הוא נפצע קשה ומסר את הפיקוד על הקורפוס להלמוט בהלקה. הוא נשלח לבית חולים צבאי בהמבורג, ובתחילת מאי נפל בשבי עם כיבוש העיר בידי הצבא הבריטי.

### אחריתו
למרות שרשמית היה שבוי, פצעיו של היידריך לא אפשרו לו לעזוב את בית החולים. ב-1947 הוא שוחרר מהשבי רשמית, וב-22 בדצמבר של אותה שנה נכנע לפצעיו. הוא היה בן 51 במותו.

## קישורים חיצוניים

* ריכרד היידריך באתר lexikon-der-wehrmacht 

קטגוריה:גנרלים בלופטוואפה
קטגוריה:מפקדי גייסות גרמניה במלחמת העולם השנייה
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון וחרבות
קטגוריה:אנשי צבא גרמנים במלחמת העולם הראשונה
קטגוריה:חיילי הרייכסווהר
קטגוריה:מעוטרי הצלב הגרמני בזהב
קטגוריה:גרמנים שנולדו ב-1896
קטגוריה:גרמנים שנפטרו ב-1947
מונרכיתיים

ממוזער|''Symposiachrus trivirgatus''
**מונרכיתיים** (שם מדעי: Monarchidae) היא משפחת ציפורים קטנות מסדרת ציפורי שיר. הם חיים באזורים טרופיים וחמימים באפריקה שמדרום לסהרה, דרום ודרום-מזרח אסיה, אוסטרליה וכמה איים באוקיינוס השקט. הם קרובי משפחה של הדרונגים ושל הקורקורקסים ולמשפחה זנבני מניפה.

מינים אלה הם ציפורים קטנות עד בינוניות בעלי זנבות מוארכים ולחלקם ציצות ראש פרועות. המקור חזק וחסון והעיניים גדולות. הם חיים על הקרקע או על שיחים צעירים ולא ביערות. במינים רבים מתהדרים הזכרים בצבעים בולטים ומבריקים.

עופןת אלו הם ציידי חרקים החוטפים אותם בעודם באוויר  או מלקטים אותם מהאדמה.

## מיון
*משפחה **מונרכיתיים** (Monarchidae)
**תת-משפחה Terpsiphoninae
***סוג *Hypothymis*
***סוג ומין יחיד *Eutrichomyias rowleyi*
***סוג *Trochocercus* 
***סוג *Terpsiphone*
**תת-משפחה Monarchinae
***סוג *Chasiempis* 
***סוג *Pomarea* 
***סוג *Mayrornis* 
***סוג ומין יחיד *Neolalage banksiana*
***סוג *Clytorhynchus* 
***סוג ומין יחיד *Metabolus rugensis*
***סוג *Symposiachrus*
***סוג *Monarcha*
***סוג *Carterornis*
***סוג עפרוני עורבני (*Grallina*)
***סוג *Myiagra*

## קישורים חיצוניים

*
קטגוריה:בעלי חיים שתוארו ב-1854
קטגוריה:טקסונים שתוארו בידי שארל לוסיאן בונפרטה
סטטירה הראשונה

[ממוזער|ציור מאת [שארל לה ברון המתאר את אלכסנדר נפגש עם משפחת דריווש. סיסיגמביס משתחווה בפני הפאיסטיון]]
**סטטירה הראשונה** (ביוונית: **Στάτειρα**, בפרסית: **استاتیرا**; ? - ספטמבר 331 לפנה"ס) הייתה אשתו של דריווש השלישי, המלך האחרון של הממלכה האחמנית של פרס. סטטירה הראשונה הייתה מלכת הממלכה האחמנית של פרס בסוף המאה הרביעית לפני הספירה בתקופה בה האימפריה האחמנית נכבשה על ידי כוחותיו של אלכסנדר מוקדון.

## ביוגרפיה
השם "איסטטירה" משמעו "נערת התפילה". תאריך לידתה אינו ידוע. היא הייתה בתם של אציל פרסי בשם ארסמס ואשתו סיסיגמביס. ידוע על שני אחים שהיו לה דריווש השלישי ואוקסיאתרס . היא מתוארת במקורות בתור "האישה היפה ביותר באסיה". בתאריך לא ברור היא נישאה לאחיה דריווש - צעד מקובל למדי בקרב משפחות האצולה הפרסיות. בשנת 336 לפנה"ס נרצח המלך ארתחששתא הרביעי, ודריווש הוכתר כמלך דריווש השלישי. סטטירה ילדה לו שתי בנות: ברסינה ודריפטיס ובן בשם אוכוס.

בשנת 340 לפנה"ס פלש אלכסנדר הגדול מלך מוקדון לפרס. לאחר מספר ניצחונות שהשיג אלכסנדר באסיה הקטנה ולאחר שכבש את מצרים, החליט דריווש לצאת לקראת אלכסנדר בעצמו. דריווש גייס צבא שגודלו היה בערך 100,000 איש, והוביל אותו בעצמו. כמנהג המלכים הפרסיים, הוא לקח עמו את סטטירה יחד עם שתי בנותיהם ובנם, וכן את אמו סיסיגמביס. חרף העליונות המספרית הניכרת של הצבא הפרסי, קרב איסוס הסתיים בניצחון מוקדוני מוחץ, ודריווש נמלט משדה הקרב. האוהל המלכותי, עם בני משפחתו של המלך, נפל בידיהם של המוקדונים. אף על פי שנשים פרסיות אחרות זכו ליחס אכזרי, לא כן היה עם משפחת המלוכה.

על פי פלוטרכוס, אלכסנדר שמע שהנשים משוכנעות שדריווש מת בקרב, וכי הן מתאבלות עליו. הוא שלח לאוהלן את לאונטוס, אשר הודיע להן שדריווש לא מת, והבטיח להן יחס הולם. על פי יוסטינוס, אלכסנדר הגיע בעצמו אל האוהל, ונשות משפחת המלוכה "נצמדו זו לזו למראה הזרים החמושים, והקימו זעקות שבר כמו מצפות למוות מיידי. אחר הן נפלו לרגליו של אלכסנדר והתחננו לא על חייהן, אלא לעיכוב הוצאתן להורג עד שיקברו את גופת דריווש". אלכסנדר התרגש מהדאגה שהפגינו, והבטיח להן שהמלך חי. הוא ניחם אותן והבטיח להעניק להן יחס מכובד ואף למצוא לבנות חתנים מתאימים.

נראה שאכן הנשים זכו ליחס מכובד ולפרטיות, אם כי סביר להניח שפעולה זאת לא נבעה מנימוס או טוב לב, אלכסנדר רצה לבסס את טענתו לכתר הפרסי על ידי כך שיאמץ כבני משפחתו את משפחת המלך הקודם, תחת שישעבד אותה כמנהג מלך כובש. משא ומתן בין דריווש לאלכסנדר על שחרור בני משפחתו נכשל, והמשפחה המשיכה להתלוות אל אלכסנדר במסעותיו. אריאנוס כותב שחרף יופייה האגדי של סטטירה, אלכסנדר לא התפתה לקחת אותה לאישה. עם זאת, באזור ספטמבר 331 לפנה"ס, סטטירה מתה, על פי המקורות כתוצאה מהריון שהסתבך. מכיוון שהיא נפלה בשבי לכל הפחות שנה קודם לכן, לא ייתכן שדריווש היה האב. חלק מהחוקרים הציעו את ההצעה שאלכסנדר היה האב, ויש אף הסבורים שזו הסיבה לכך שסירב לשחרר אותה גם כאשר דריווש הציע פיצויים נכבדים מאוד. עם זאת, אין רמזים המאששים או סותרים טענה זו.

אחד מחצרניה של סטטירה הצליח להימלט במהלך הלוויה שנערכה לה, ולהגיע אל דריווש ולספר לו על מותה. פלוטרכוס מספר שדריווש הזדעזע מכך שאשתו ואחותו לא זכתה לקבורה מלכותית, אולם השליח הרגיע אותו שהן בחייה והן במותה זכתה מלכתו בכבוד הראוי לה. לימים נישאה בתה ברסינה לאלכסנדר עצמו, ושינתה את שמה ל"סטטירה" על שם אמה.

## קישורים חיצוניים

## הערות שוליים

קטגוריה:הממלכה האחמנית
קטגוריה:מלכות בעת העתיקה
קטגוריה:אלכסנדר הגדול
קטגוריה:מלכי פרס
קטגוריה:נשים במאה ה-4 לפנה"ס
סבכי הזית

**סבכי הזית** (שם מדעי: *Peucedramus taeniatus*) הוא עוף מסדרת ציפורי שיר החי באמריקה המרכזית ובקצה אמריקה הצפונית ושייך למשפחה עצמאית - משפחת סבכיי הזית (Peucedramidae). בעבר הוא היה שייך למשפחת הפרושיים, בהמשך עבר למשפחה סבכי העולם החדש ובהמשך גם לגיבתוניים ולפזאיים עד שקיבל משפחה נפרדת.

הוא חי בקצה הדרומי של אמריקה הצפונית, מאריזונה וניו מקסיקו (שם האוכלוסייה נודדת בחורף דרומה) עד לניקרגואה.

אורכו של הסבכי 13–14 ס"מ ומשקלו 9.5-15 גרם, כשהאוכלוסיות הצפוניות גדולות מהדרומיות. הוא בעל ראש כתום עם פס שחור לאורך העיניים ועד למקור המחודד והקטן. גופו של הסבכי אפור עם כנפיים מעט שחורות ומעט ירוקות-כהות בקצה. הרגליים קטנות אבל הכנפיים והזנב גדולים. הוא חי לרוב על העצים.

הסבכי חי בעיקר באזורי יערות הרריים ויכול לעלות אל מעל ל-3,500 מ' באזור הדרומי. באזורים קרירים יותר הוא יטפס רק עד 1,500-2,500 מ'. הוא נפוץ בעיקר ביערות של עצי מחט כמו אורן, אשוח, ברוש ובאזורים מסוימים גם יערות רחבי עלים או אפילו בדקלים לאורך החופים הטרופיים.

הסבכי ניזון בעיקר מחרקים ומזחלים שלהם. הוא מחטט בין העלים בחיפוש אחר טרפו או צד אותו מלמעלה.

## קישורים חיצוניים

## הערות שוליים

קטגוריה:דרוראים
קטגוריה:עופות יחידים בסוגם
קטגוריה:מינים יחידים במשפחתם
לזלי ניקול

**לזלי ניקול** (באנגלית: **Lesley Nicol**; נולדה ב-7 באוגוסט 1953) היא שחקנית אנגלייה הידועה בעיקר מהופעתה בתפקיד הטבחית בריל פטמור בסדרת הדרמה "אחוזת דאונטון" של ITV, בדמות גברת ביוור בעיבוד של ה-BBC משנת 1988 לספר "האריה, המכשפה וארון הבגדים", ובסרט על פי "כס הכסף" מ-1990.

## ביוגרפיה
ניקול נולדה בעיר פלימות' שבמחוז דבון, וגדלה ליד מנצ'סטר. אמה הייתה שחקנית חובבת ואביה היה רופא. היא למדה משחק בבית ספר גילדהול למוזיקה ודרמה.

ניקול כיכבה בתפקידי אורח בסדרות טלוויזיה בריטיות רבות. ב-1999 הופיעה לראשונה בקולנוע בסרט "East Is East", וגילמה את אותה דמות ששיחקה בהפקה הבימתית. בשנים 2000 עד 2002 שיחקה בתפקיד רוזי בהפקה של הווסט אנד למחזמר מאמה מיה!. עוד השתתפה בתפקיד אורח בפרק בסיטקום האמריקני "לגדל את הופ".

ניקול השתתפה בכל שש העונות של סדרת הדרמה "אחוזת דאונטון" בתפקיד הטבחית גברת פטמור.

### חיים אישיים
לניקול יש אחיינית בשם בריטניה ילידת ארצות הברית שהיא גם שחקנית. היא שיחקה בסרט "The Wicker Tree".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בית הספר גילדהול למוזיקה ודרמה
קטגוריה:בוגרי בית הספר גילדהול למוזיקה ודרמה
קטגוריה:בריטיות שנולדו ב-1953
קטגוריה:בריטים שנולדו ב-1953
זג (עוף)

ה**זג** (שם מדעי: *Pyrrhocorax*) הוא סוג עופות ממשפחת העורביים שבסדרת ציפורי שיר בתוכו שני מינים. סוג זה קרוב למיני העורב הנפוץ.

הזגים הם עופות שחורים בעלי מקור שצבעו אדום או צהוב. הם עפים מעל אזורים הרריים ומחפשים נבלות, בעלי חיים קטנים או אגוזים. חלקם חיים גם בערבות הגדולות. הם נחשבים לעופות נבונים באופן יחסי.

הזגים חיים ברחבי אירופה ואסיה וגם בצפון אפריקה באזורים הרריים וניתן לראותם גם בישראל.

## מינים

## קישורים חיצוניים

* 

קטגוריה:בעלי חיים שתוארו ב-1771
קטגוריה:טקסונים שתוארו בידי מרמדיוק טאנסטול
קטגוריה:עורביים
קורקורקסים

**קורקורקסים** (שם מדעי: Corcoracidae) היא משפחה של ציפורי שיר החיה ביבשת אוסטרליה וכוללת רק 2 מינים: קורקס לבן כנף וקורקס אפור, שניהם יחידים בסוגם. בעבר הם היו שייכים למשפחה Grallinidae שבוטלה. הם קרובי משפחה רחוקים של המונרכיתיים.

עופות אלה בעלי מראה של עורב או של זג אך הם אינם קשורים למשפחת העורביים. הם בעלי מקור גדול וארוך בצבע שחור, ראשיהם כהים ואורכם 33-40 ס"מ. ההבדל בין שני המינים הוא צורת המקור שמוארכת אצל הקורקס לבן הכנף אך קצרה וחסונה אצל הקורקס האפור. כמו כן הקורקס לבן הכנף שחור כמעט כולו למעט הכנף והעיניים האדומות, ואילו הקורקס האפור בעל נוצות אפורות ויותר כהות בפנים ובמקור. הם חיים בחבורות קטנות ומצויים הרבה על הקרקע ללא פחד מחיות אחרות. מזונם העיקרי הוא זרעי דגניים וחרקים.

שני המינים חיים באזורי שיחים וערבות או יערות פתוחים בחלק המזרחי של אוסטרליה. לעיתים הם מופיעים גם בפארקים ציבוריים או בכפרים, שם הם גורמים נזקים על ידי הרעשים והלשלשת שהם מייצרים. באזורים מסוימים הם נעשו מורגלים מאוד לבני אדם.

## מיון
*משפחה **קורקורקסים** (Corcoracidae)
**סוג ומין יחיד קורקס לבן כנף (*Corcorax melanorhamphos*)
**סוג ומין יחיד קורקס אפור (*Struthidea cinerea*)

## גלריה

Corcorax melanorhamphos -Australia -three-8.jpg
White-winged Chough (Corcorax melanorhamphos) (13507233883).jpg
Struthidea cinerea.jpg


## קישורים חיצוניים

*
קטגוריה:בעלי חיים שתוארו ב-1927
קטגוריה:טקסונים שתוארו בידי גרגורי מטיוס
סיפורה של אסתר קוסטלו

**סיפורה של אסתר קוסטלו** (באנגלית: **The Story of Esther Costello**) הוא סרט דרמה אמריקאי משנת 1957 המבוסס על רומן בשם זה מאת הסופר הבריטי ניקולס מונסארט (מחבר "הים האכזר") משנת 1952.

העלילה היא על נערה חרשת-אילמת-עיוורת וניצול נכותה כדי לגרוף רווחים. הסיפור מזכיר את סיפורה של הלן קלר. בעלה של המחנכת אן סאליבן איים אף לתבוע את ההפקה. בתחילת הקדימון מופיעה כתובית שאין בדעת המפיקים לפגוע במישהו.

הסרט הזניק את הקריירה של הת'ר סירס ששיחקה בתפקיד אסתר קוסטלו. היא אינה מדברת במשך רוב הזמן ורוב המשחק מרוכז בהבעות פניה. היא זכתה בפרס בפט"א לשחקנית הבריטית הטובה ביותר בתפקיד ראשי והייתה מועמדת לפרס גלובוס הזהב לשחקנית המשנה הטובה ביותר - סרט קולנוע.

## תקציר העלילה
מרגרט לנדי (ג'ואן קרופורד) היא אמריקאית אמידה ילידת אירלנד שמגיעה לבקר בכפר מולדתה. הכומר מראה לה נערה בת 15 בשם אסתר קוסטלו (הת'ר סירס). אסתר נפגעה בפיצוץ מחסן תחמושת שהרג את אמה. מאז אינה רואה או שומעת וגדלה בתנאים מחפירים אצל דודתה. הכומר מבקש ממרגרט לקחת את אסתר תחת חסותה ולאחר היסוסים רבים היא מסכימה.

הרופאים המומחים שבודקים את אסתר קובעים שסיבת נכותה היא פסיכוסומטית מהטראומה של הפיצוץ בו ראתה את אמה נהרגת לפני עיניה.

מרגרט מכניסה את אסתר לקליניקה לחרשים -עיוורים ומתחילה לעבוד אתה בעזרת האצבעות ומישוש הפה, הגרון והשפתיים (כמו שלימדו בזמנו את הלן קלר). לאחר זמן היא מצליחה לתקשר אתה ואסתר מצליחה להביע את עצמה.

עיתונאי צעיר בשם הארי גרנט (רון רנדל) נפגש עם מרגרט ואסתר ומפרסם את סיפורן בעיתון. עד מהרה הן מתחילות להופיע באסיפות התרמה לעמותת המטפלות בעיוורים וחרשים.

מרגרט פרודה מבעלה קרלו לנדי (רוסאנו בראצי). קרלו הוא אדם חסר מצפון. כשהוא שומע על הצלחתן של מרגרט ואסתר, הוא מפעיל את כל קסמיו על מרגרט ומשכנע אותה לקבלו בחזרה. בעזרת ידידו פרנק ונצל השקוע בתאוות בצע, הם מקימים את "אגודת אסתר קוסטלו" שמטרה לאסוף תרומות ל"מטרות צדקה". עד מהרה הם מתפרסמים בכל ארצות הברית ומקיימים הופעות באצטדיונים ענקיים כשמרגרט נואמת ולאחר מכן מתרגמת את דבריה של אסתר בשפת האצבעות ומאות מתנדבים עוברים בין המבקרים ומקבלים את תרומתם. כן מיוצרות אלפי "בובות אסתר קוסטלו" ונמכרות בכמויות עצומות. הן עורכות הופעות גם בערי אירופה.

עד מהרה מגלה מרגרט שקרלו וחברו מועלים בסכום הכסף העצום שצברו. היא גם שמה לב למבטים העורגים של קרלו לעבר אסתר שגדלה ויפתה. היא מודיעה לקרלו כי החליטה להפסיק עם ההופעות וקרלו מקבל זאת בחוסר רצון. באחד הלילות מתגנב קרלו לחדרה של אסתר ואונס אותה.

כשמרגרט נכנסת לחדר היא מגלה את אסתר המומה. כתוצאה מטראומת האונס מתחילה אסתר לראות ולדבר. מרגרט מוצאת במיטה חפת של קרלו אותה קנתה לו במתנה ומבינה הכל.

היא מצטיידת באקדח והולכת לפגוש את קרלו. בפגישה היא מראה לו את החפת וקרלו מבין שהיא יודעת. היא מבקשת מקרלו להיכנס למכונית. המכונית נכנסת במהירות למנהרה ושניהם נהרגים (התאונה אינה מצולמת בסרט).

## קישורים חיצוניים

* קדימון לסרט "סיפורה של אסתר קוסטלו", באתר יוטיוב
* הסרט סיפורה של אסתר קוסטלו, באתר TCM

קטגוריה:סרטי 1957
קטגוריה:סרטים באנגלית
קטגוריה:סרטי קולומביה
קטגוריה:סרטי שחור-לבן אמריקאיים
קטגוריה:סרטים מבוססי ספרים
קטגוריה:אונס בקולנוע
קטגוריה:סרטי דרמה
קטגוריה:סרטים על עיוורים
לואיזה, נסיכת הסן-דרמשטאדט (1761–1829)

**לואיזה, נסיכת הסן-דרמשטאדט** (בגרמנית: **Louisa, von Hessen-Darmstadt**; 15 בפברואר 1761 – 24 באוקטובר 1829), הייתה נסיכה גרמנית, ולאחר מכן הדוכסית הגדולה של הסן.

## ביוגרפיה
לואיזה נולדה ב-15 בפברואר 1761 בדרמשטאדט שהשתייכה לרוזנות הסן-דרמשטאדט, לגאורג וילהלם, רוזן הסן-דרמשטאדט, ומריה לואיזה אלברטינה, רוזנת ליינינגן-דאכסבורג-פאלקנבורג-היידסהיים, בתו של כריסטיאן קרל ריינהרד, רוזן ליינינגן-דאכסבורג-פאלקנבורג-היידסהיים.

בשנת 1770 הצטרפה לואיזה לפמליה של מארי אנטואנט, מלכת צרפת, והייתה אחת ממלוותיה של המלכה עד לנישואיה ב-19 בפברואר 1777 עם בן דודה לודוויג, נסיך הכתר של הסן. בשנת 1790 מת חמיה לודוויג התשיעי, רוזן הסן-דרמשטאדט, ובעלה עלה לשלטון כלודוויג העשירי, רוזן הסן-דרמשטאדט.

בשנת 1803 הוחלט על חילוט נכסי הכנסייה באימפריה הרומית הקדושה, וחלוקתם בין הנסיכויות החילוניות. בעקבות זאת גדלה הרוזנות באופן משמעותי, על ידי צירוף שטחים מהנסיכויות של קלן, מיינץ, ווורמס, ובעיקר את דוכסות וסטפאליה, ובשנת 1806 שודרגה הרוזנות למעמד של דוכסות גדולה, ובעלה קיבל את התואר לודוויג הראשון, הדוכס הגדול של הסן. במהלך קונגרס וינה נאלץ בעלה לוותר על דוכסות וסטפאליה לממלכת פרוסיה, אך קיבל בתמורה שטח בגדה המערבית של נהר הריין, כולל המבצר החשוב במיינץ.

לואיזה הייתה אישה משכילה ונבונה, והייתה פופולרית מאוד בקרב תושבי הדוכסות. לואיזה נהגה לשהות בקיץ באאורבך, ושם מתה ב-24 באוקטובר 1829.

## משפחתה
ב-19 בפברואר 1777 התחתנה לואיזה עם בן דודה לודוויג הראשון, הדוכס הגדול של הסן, ממנו נולדו לה 8 ילדים:
* לודוויג (1777–1848).
* לואיזה (1779–1811).
* גאורג (1780–1856).
* פרידריך (1788–1867).
* 2 בנות תאומות נולדו מתות (1789).
* אמיל (1790–1856). 
* גוסטב (1791–1806).

## אילן יוחסין

## קישורים חיצוניים

* לואיזה, נסיכת הסן-דרמשטאדט
* 

קטגוריה:בית הסן
קטגוריה:נסיכות הסן-דרמשטאדט
קטגוריה:ילידות 1761
קטגוריה:נפטרות ב-1829
קרולינה, רוזנת פפאלץ-צווייבריקן

**קרולינה, רוזנת פפאלץ-צווייבריקן** (בגרמנית: **Henriette Karoline Christiane Louise, von Pfalz-Zweibrücken**; 9 במרץ 1721 – 30 במרץ 1774), הייתה נסיכה גרמנית, ואשתו של לודוויג התשיעי, רוזן הסן-דרמשטאדט.

## ביוגרפיה
קרולינה נולדה ב-9 במרץ 1721 בשטרסבורג שהשתייכה לממלכת צרפת, לכריסטיאן השלישי, רוזן פפאלץ-צווייבריקן, ולקרולינה, רוזנת נסאו-זארבריקן, בתו של לודוויג קראפט, רוזן נסאו-זארבריקן.

ב-12 באוגוסט 1741 התחתנה קרולינה עם לודוויג, נסיך הכתר של הסן-דרמשטאדט. נישואי השניים לא היו מוצלחים, מפני שקרולינה התעניינה בעיקר במוזיקה ובספרות, בעוד בעלה התעניין בענייני הצבא, ועל כן ברוב הזמן גרו השניים בנפרד. קרולינה ייסדה בתי חרושת ברוזנות, על מנת להקל על הכלכלה.

בשנת 1768 מת חמיה לודוויג השמיני, רוזן הסן-דרמשטאדט, ובעלה עלה לשלטון במקומו כלודוויג התשיעי, רוזן הסן-דרמשטאדט, וב-30 במרץ 1774 מתה קרולינה בדרמשטאדט.

## משפחתה
ב-12 באוגוסט 1741 התחתנה קרולינה עם לודוויג התשיעי, רוזן הסן-דרמשטאדט, ממנו נולדו לה 8 ילדים:
* קרולינה (1746–1821), התחתנה עם פרידריך החמישי, רוזן הסן-הומבורג
* פרדריקה לואיזה (1751–1805), התחתנה עם פרידריך וילהלם השני, מלך פרוסיה
* לודוויג (1753–1830)
* אמליה (1754–1832), התחתנה עם קרל לודוויג, נסיך הכתר של באדן
* וילהלמינה (1755–1776), התחתנה עם פאבל הראשון, קיסר רוסיה
* לואיזה אוגוסטה (1757–1830), התחתנה עם קרל אוגוסט, הדוכס הגדול של סקסוניה-ויימאר-אייזנך
* פרידריך (1759–1802)
* כריסטיאן (1763–1830)

## אילן יוחסין

## קישורים חיצוניים

* 

קטגוריה:בית ויטלסבאך
קטגוריה:נסיכות גרמניות
קטגוריה:ילידות 1721
קטגוריה:נפטרות ב-1774
לאופולד, הדוכס הגדול של באדן

**לאופולד, הדוכס הגדול של באדן** (בגרמנית: **Großherzog Leopold von Baden **, 29 באוגוסט 1790 - 24 באפריל 1852) היה הדוכס הגדול הרביעי של באדן בין השנים 1830–1852.

## ביוגרפיה
לאופולד נולד ב-29 באוגוסט 1790 בקרלסרוהה, לקרל פרידריך, הדוכס הגדול של באדן ואשתו השנייה לואיזה קרולינה פון הוכברג, בתו של לודוויג היינריך, ברון גייר פון גיירסברג. בעת לידתו לא נכלל לאופולד בסדר הירושה של באדן, כיוון שנישואי הוריו היו נישואים מורגנטיים, ובעקבות כך הוא טיפח קריירה בצבא הצרפתי. אולם בשנת 1817 התברר שצאצאיו של קרל פרידריך מאשתו הראשונה, מתים בזה אחר זה, בלא שייוותר יורש אחריהם. ללא ידיעתו של לאופולד, אביו קודם חתונתו עם לואיזה קרולינה פון הוכברג, חתם יחד עם שלושת בניו על מסמך, שילדיה של לואיזה קרולינה יהיו אף הם זכאים לרשת את השלטון, לאחר צאצאיו מאשתו הראשונה. קרל פרידריך אף החשיב את הנישואים כנישואים שוויוניים, ולא כנישואים מורגנטיים. בשנת 1806 עם פירוק האימפריה הרומית הקדושה, אישר קרל פרידריך שוב את זכותם של ילדיו מלואיזה קרולינה לרשת את השלטון. בשל כך, כשראה קרל, הדוכס הגדול של באדן שאין לו ילדים, ואף לדודו לודוויג אין ילדים, אישר אף הוא ב-4 באוקטובר 1817 את זכות הירושה של צאצאי לואיזה קרולינה, ואף דאג שאספת הנסיכים של באדן תאשר זאת ב-20 בנובמבר 1818, זמן קצר קודם מותו.

אולם בקונגרס וינה טענו אוסטריה ובוואריה לזכותם על חלקים מבאדן, ובנוסף מקסימיליאן הראשון יוזף, מלך בוואריה היה נשוי לקרולינה מבאדן, ובשל כך טען לזכות ירושה על באדן. בשל כך הוחלט בשנת 1818 לוותר על מחוז ורטהיים לממלכת בוואריה, ובנוסף התחתן לאופולד עם סופיה, נסיכת שוודיה, שהייתה נינה של אביו מאשתו הראשונה, על מנת לחזק את טענתו לכתר. ב-10 ביולי 1819 אישרו אוסטריה, צרפת, בריטניה, פרוסיה ורוסיה, את זכותו של לאופולד לרשת את השלטון בדוכסות הגדולה של באדן.

בשנת 1830 מת אחיו החורג לודוויג הראשון, הדוכס הגדול של באדן, ולאופולד עלה במקומו לשלטון. לאופולד תמך ברעיונות הליברלים שהתפשטו באותה תקופה, ואף העניק הקלות לאזרחים בשנת 1848. במרץ 1848, פרצו הפגנות נגד לאופולד, כחלק ממהפכות אביב העמים, וב-13 במאי הוא ברח מקרלסרוהה. באוגוסט אותה שנה חזר לאופולד לקרלסרוהה, בסיוע הצבא הפרוסי, ושנה לאחר מכן ההתקוממות דוכאה סופית. בשנים האחרונות לחייו שיתף לאופולד את בנו פרידריך, נסיך באדן בניהול השלטון.

ב-24 באפריל 1852 מת לאופולד, ובמקומו עלה לשלטון בנו לודוויג השני, הדוכס הגדול של באדן.

## משפחתו
ב-25 ביולי 1819 התחתן לאופולד עם סופיה, נסיכת שוודיה, בתם של גוסטב הרביעי אדולף, מלך שוודיה ופרדריקה מבאדן, ממנה נולדו לו 8 ילדים:
* אלכסנדרינה, נסיכת באדן (1820–1904), התחתנה עם ארנסט השני, דוכס סקסוניה-קובורג-גותה
* לודוויג, נסיך באדן (1822)
* לודוויג השני, הדוכס הגדול של באדן (1824–1858)
* פרידריך הראשון, הדוכס הגדול של באדן (1826–1907)
* וילהלם, נסיך באדן (1829–1897)
* קרל, נסיך באדן (1832–1904)
* מריה, נסיכת באדן (1834–1899), התחתנה עם ארנסט לאופולד, נסיך ליינינגן הרביעי
* צציליה, נסיכת באדן (1839–1891), התחתנה עם מיכאיל ניקולאייביץ', הנסיך הגדול של רוסיה

## אילן יוחסין

## קישורים חיצוניים

* 

קטגוריה:דוכסי באדן
קטגוריה:בית צרינגן
קטגוריה:קרלסרוהה: אישים
קטגוריה:גרמנים שנולדו ב-1790
קטגוריה:גרמנים שנפטרו ב-1852
אסנת שורר

**אסנת שורר** (באנגלית: **Osnat Shurer**) היא מפיקת סרטי הנפשה אמריקאית-ישראלית, ראש חטיבת הסרטים הקצרים של פיקסאר לשעבר. כסמנכ"לית פיתוח, שורר תפקדה כיועצת בהפקות מקור של סרטי הנפשה ולייב אקשן, ועבדה בעיקר עם אולפני ההנפשה של וולט דיסני.

בשנת 2016 הייתה מועמדת לפרס אוסקר לסרט המונפש הטוב ביותר עבור עבודתה בסרט "מואנה".

## ביוגרפיה
שורר נולדה בכפר סבא ב-1958, שירתה בצה"ל בחיל המודיעין. ב-1983 סיימה לימודי קולנוע באוניברסיטת ניו יורק NYU. אימה הייתה מורה, ואביה ששרת כקצין בצבא הבריטי ובצה"ל וניהל את תחנות אל על באיסטנבול, ביוהנסבורג ובסטוקהולם. אסנת למדה גם בבתי ספר בישראל וגם בחו"ל כשהמשפחה הייתה בשליחות. אחיה הבכור זיו נהרג במלחמת יום הכיפורים.

אסנת היא אחייניתה של עוגניה שמחוני.

## פילמוגרפיה

## קישורים חיצוניים

* 
* 

## הערות שוליים

קטגוריה:מפיקי קולנוע אמריקאים
קטגוריה:מפיקות קולנוע אמריקאיות
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:ישראליות שנולדו ב-1970
קטגוריה:ישראלים שנולדו ב-1970
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
סינקרטיזם (בלשנות)

**סינקרטיזם** (**תַּלְכִּיד נְטִיָּה** הוא המונח העברי שקבעה האקדמיה ללשון העברית ב-2017) היא תופעה בלשנית בתחום המורפלוגיה של הנטייה, שבה צורה אחת (מילה) משרתת יותר מערך תכונית  אחד. למשל ערכי התכוניות של המין: זכר ונקבה, ערכי התכוניות של מספר: יחיד, זוגי ורבים, ערכי התכוניות של הגוף: ראשון, שני ושלישי וערכי התכוניות של הזמן: עבר, הווה ועתיד.

תופעת הסינקרטיזם יכולה לנבוע מתהליכים דיאכרוניים, פונולוגיים או מורפולוגיים, שחלים בשפה.

## סינקרטיזם בעברית
פעלים בעברית ניטים במין ובמספר בהווה (בינוני) ובגוף, מין ומספר בעבר ובעתיד. במערכת זאת ניתן לראות מספר מקרים של סינקרטיזם.

**סינקרטיזם המין** - צורה שאין בה הבחנה בין שני ערכי התכוניות של המין: זכר ונקבה.

לדוגמה:

יש לציין כי עבור העתיד קיימת גם צורה המבדילה בין זכר לנקבה ולא קיים בה סינקרטיזם – תִּבְדֹּקְנָה.

**סינקרטיזם הזמן** - צורות שבהן אין הבחנה בין שני ערכי התכוניות של הזמן - עבר והווה.

לדוגמה:

**סינקרטיזם הגוף והמין** – סינקרטיזם המשלב שתי תכוניות: גוף ומין. צורה בה אין הבחנה בין שני ערכי תכוניות המין ובין שני ערכי תכוניות הגוף – נוכח (אתה) ונסתרת (היא).

לדוגמה*:*

## דוגמאות משפות אחרות

סינקרטיזם הגוף בהונגרית (Carstairs 1987)

סינקרטיזם היחסות בלטינית (Baerman, Brown and Corbett 2005)

סינקרטיזם הגוף במקדונית (Stump 1993)

סינקרטיזם הגוף והמספר בואדיק (Noyer 1998)

סינקרטיזם הגוף בסומאלית (Kirk 1905)

## לקריאה נוספת

## הערות שוליים

קטגוריה:בלשנות
פרידריך וילהלם, נסיך נסאו-ויילבורג

**פרידריך וילהלם, נסיך נסאו-ויילבורג** (גרמנית: **Friedrich Wilhelm von Nassau-Weilburg**, 25 באוקטובר 1768 - 9 בינואר 1816), היה נסיך נסאו-ויילבורג בין השנים 1788–1816.

## ביוגרפיה
פרידריך וילהלם נולד בהאג ב-25 באוקטובר 1768, לקרל כריסטיאן, נסיך נסאו-ויילבורג וקרולינה, נסיכת אורנז'-נסאו, בתם של וילם הרביעי, נסיך אורנז' ואן, הנסיכה המלכותית.

ב-31 ביולי 1788 התחתן פרידריך וילהלם עם לואיזה איזבלה, רוזנת העיר קירכברג, בתם של וילהלם גאורג, רוזן העיר קירכברג, רוזן זיין-הכנבורג ואיזבלה אוגוסטה, נסיכת רויס-גרייץ, וב-28 בנובמבר אותה שנה מת אביו קרל כריסטיאן, נסיך נסאו-ויילבורג, ופרידריך וילהלם עלה לשלטון במקומו.

ב-17 ביולי 1806 הצטרפו נסיכות נסאו-ויילבורג ונסיכות נסאו-אוזינגן לקונפדרציה של הריין, וב-30 באוגוסט 1806 התאחדו הנסיכויות לישות אחת - דוכסות נסאו. בראש הדוכסות הועמד פרידריך אוגוסט, נסיך נסאו-אוזינגן שהיה המבוגר מבין שני השליטים, ומכיוון שלא היו לו ילדים נקבע שפרידריך וילהלם יירש אותו לאחר מותו.

לאחר תבוסת נפוליאון, הוחלט בקונגרס וינה לצרף לדוכסות גם את נסיכות אורנז'-נסאו, ובכך לאחד את כל נחלות בית נאסאו תחת שליט יחיד. הדוכסות הצטרפה לקונפדרציה הגרמנית, ובשנת 1816 הועברה בירת הדוכסות לעיר ויסבאדן.

ב-9 בינואר 1816 מת פרידריך וילהלם מנפילה במדרגות, ובנו וילהלם מונה לנסיך נסאו-ויילבורג. לאחר מות פרידריך אוגוסט, דוכס נסאו ב-24 במרץ 1816, עלה וילהלם לשלטון במקומו כדוכס נסאו.

## משפחתו
ב-31 ביולי 1788 התחתן פרידריך וילהלם עם לואיזה איזבלה, רוזנת העיר קירכברג, בתם של וילהלם גאורג, רוזן העיר קירכברג, רוזן זיין-הכנבורג ואיזבלה אוגוסטה, נסיכת רויס-גרייץ, ממנה נולדו לו 4 ילדים:
* וילהלם, דוכס נסאו (1792–1839)
* אוגוסטה לואיזה וילהלמינה (1794–1796)
* הנרייטה, נסיכת נסאו-ויילבורג (1797–1829), התחתנה עם הארכידוכס קרל, דוכס טשן
* פרידריך וילהלם (1799–1845)

## אילן יוחסין

## קישורים חיצוניים

* 

קטגוריה:נסיכים גרמנים
קטגוריה:בית נסאו
קטגוריה:גרמנים שנולדו ב-1768
קטגוריה:גרמנים שנפטרו ב-1816
אסי שמלצר

**אסי (אסף) שמלצר** (נולד ב-5 בינואר 1970) הוא איש עסקים ישראלי, המשמש כיו"ר קבוצת שלמה החזקות וכדירקטור במספר חברות פרטיות ובורסאיות בשוק הישראלי.

## ביוגרפיה
שמלצר נולד בפתח תקווה לעתליה ושלמה שמלצר, מייסדי "קבוצת שלמה". לאחר זמן עבר עם משפחתו לסביון.

בשירותו הצבאי שימש שמלצר בתפקיד קצין יחידת קישור לבנון וכקצין חונך צד"ל בלבנון.

לשמלצר תואר שני במנהל עסקים (1999) ותואר ראשון בניהול (1995). שניהם מאוניברסיטת ריצ'מונד באנגליה.

### תחילת הקריירה ב"קבוצת שלמה"
שמלצר החל לעבוד תחת אביו בשנת 1995, ולאחר מכן החל לנהל את תחום ההשכרה ותחום הליסינג בחברה. בהמשך היה אחראי על כל מגזר הליסינג וההשכרה של שלמה אחזקות והצטרף לדירקטוריון של קבוצת גולד בונד.

לאורך השנים, שימש שמלצר בתפקידי ניהול רבים בקבוצת שלמה החזקות, והיה שותף יחד עם אביו, שלמה, להחלטות אסטרטגיות רבות שהובילו לצמיחת הקבוצה.

בשנת 2011 מונה שמלצר לסגן יו"ר של קבוצת שלמה.

### מינויו ליו"ר "קבוצת שלמה"
החל מאוגוסט 2014, לאחר מותו הפתאומי של יו"ר הקבוצה שלמה שמלצר, מונה אסי שמלצר ליו"ר הקבוצה, ומשמש גם היום כיו"ר שלמה החזקות, המחזיקה במותג שלמה Sixt, חברה ישראלית בתחום אספקת שירותי רכב באמצעות חברות-בנות.

בנוסף, משמש שמלצר כיו"ר ש.י.ר שלמה יבוא רכב, יבואנית המותג אופל, מקבוצת GM, לישראל. כמו כן, משמש שמלצר כדירקטור בקבוצת גולד בונד, המתמחה באחסנה, בשינוע ובמתן פתרונות לוגיסטיים למטענים והמכולות ויו"ר דירקטוריון נמל במספנות ישראל.

חברות נוספות בהן משמש אסי שמלצר כדירקטור: אפקון טכנולוגיות בע"מ, בת יפתח ייעוץ בע"מ, קבוצת טוביאס (נדל"ן וכן שירותי ניהול וייעוץ בע"מ), חברת יומן אקסטנשנס ועוד.

שמלצר מתגורר בשכונת צהלה בתל אביב. הוא נשוי ואב לארבעה ילדים.

## קישורים חיצוניים
* 
* 
* 
* "על המדינה לפעול לפתיחת שוק הרכב לייצוא רכבים משומשים", באתר ספונסר, 11 בדצמבר 2016
* דוד אדלר, שלמה סיקסט קוטפת פרסים, באתר פספורטניוז, 30 בנובמבר 2016
* אודות אסי שמלצר, אתר קבוצת שלמה
* 
* 
* אסי שמלצר, אתר הדירקטורים, דן אנד ברדסטריט ישראל
* שמלצר אסי, אתר bdicode israel

## הערות שוליים

קטגוריה:בוגרי אוניברסיטאות ומכללות בממלכה המאוחדת
קטגוריה:מנהלים ישראלים
קטגוריה:אנשי עסקים ישראלים
קטגוריה:ישראלים שנולדו ב-1970
ישעיהו אליהו

300px|ממוזער|שמאל|גן ד"ר אליהו ברחוב ד"ר אליהו ברמת גן
**ישעיהו אליהו** (4 בינואר 1892 – 23 במרץ 1965) היה רופא, סגן ראש עיריית רמת גן (1938–1950) והרנטגנולוג הראשון של תל אביב.

## קורות חיים

נולד בקורפו שביוון, בשם ישעיהו אליה, למלכה (לבית בללי) ולאברהם אליה, אח לשבתאי, למשה, למתתיהו, ליוסף, למטילדה, למזל, לאסתר ולדוד. קיבל חינוך מסורתי, למד בתלמוד תורה, היה פעיל בארגוני הנוער הציוני בעירו.

אליהו שלט במספר שפות: עברית, איטלקית, יוונית, צרפתית וגרמנית.

בשנת 1911 יצא ללימודי רפואה באנקונה שבאיטליה, והמשיך במצרים.

בשנת 1914 עלה לארץ ישראל, אבל יצא להמשיך בלימודי הרפואה בברלין, באוניברסיטת הומבולדט, אותם סיים בשנת 1917.

בשנים 1916-1915 עבד כסטודנט בבית חולים צבאי בפלאואן שבגרמניה.

בשנת 1918 חזר לארץ ישראל. לאחר מספר שנים היה הראשון שפתח מכון צילום רנטגן בתל אביב, בשדרות רוטשילד בבית הסמוך לבית בפינת רחוב הרצל. המכון היה מצויד במכשור מודרני, כלל מכונת צילום רנטגן לצורך אבחונים, שתשליליה פותחו במקום. בין הטיפולים שניתנו במכון הרנטגן, בשנות העשרים של המאה ה-20, היה טיפול הקרנות ב"גלי רנטגן" לחולי גזזת, שהייתה שכיחה באותה העת אצל ילדים ונוער בתל אביב. בשנות החמישים, לאחר שחלה, העביר את מכשור הרנטגן לקופת חולים לאומית.

בשנות העשרים של המאה ה-20 שינה את שם משפחתו מאליה (Elia) לאליהו, יחד עם אחיו.

בשנת 1921 נתן יד לד"ר יהודה ליב מטמון כהן, ממנהלי הגמנסיה העברית הרצליה להגשים את תוכניתו שהכריז עליה עוד בשנת 1913 להקים "עיר גנים" (רמת גן), על שטח קרקע שנרכשה מעבר לנחל מוסררה.  במרכז המועצה המקומית בנה ד"ר אליהו את דירתו. על נחלתו בת 5 הדונמים, בשכונת "פרדס גפן", ברמת גן גידל צמחי רפואה שונים והיה מביא מרפא לחולים רבים. אליהו חקר את תורת הריפוי באמצעות שימוש בצמחי מרפא (הרבולוגיה) של ארץ ישראל.

בשנות העשרים של המאה העשרים נשא לאשה את פנינה לבית זלבר, אך הנישואין לא עלו יפה.

ב-1926 השתתף בכנוס הרנטגני המדעי הראשון בארץ-ישראל.

אליהו היה מפעילי ומייסדי "מגן דוד אדום" ו"מכבי אש". דאג לרכישת האמבולנס הראשון ברמת גן.

אליהו היה פעיל בלשכת בני-ברית.

אליהו היה איש התנועה הרוויזיוניסטית. ב-15 בנובמבר 1937 היה אחד מ-45 עצורים מינהלתיים שנשלחו על ידי שלטונות המנדט הבריטי לכלא עכו. בין העצורים היו ערי ז'בוטינסקי ואב"א אחימאיר. השלטונות נאלצו לשחררם לאחר מספר חודשים.

בשנים 1938–1950 היה אליהו חבר מועצת העירייה וסגנו של ראש העיר אברהם קריניצי.

נפטר ב-1965. נקבר בבית הקברות נחלת יצחק.

על שמו רחוב וגן ברמת גן..

לאליהו בן יחיד.

אחיו של ישעיהו: מתתיהו ויוסף אליהו הוציאו לאור את **[[גלויות האחים אליהו]]** בארץ ישראל המנדטורית, מראשית שנות העשרים עד 1939.

## ממאמריו המדעים
* ישעיהו אליהו, "הריפוי לפטרת הראש בקרני רנטגן", הרפואה, ב', תרפ"ח, 1928, עמודים 87-88.

## לקריאה נוספת
* פרופ' נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, עמודים 97-98
* יעל ויילר ישראל, 'אגדת האחים אליהו: מסורת, רפואה ושליחות ציבור', **האומה**, 169, סיון תשס"ח 2008, עמ' 96-81

## הערות שוליים

קטגוריה:רדיולוגים ביישוב
קטגוריה:אנשי העלייה השנייה
קטגוריה:ישראלים ילידי יוון
קטגוריה:רדיולוגים ישראלים
קטגוריה:אנשי מגן דוד אדום
קטגוריה:בוגרי אוניברסיטת הומבולדט של ברלין
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1892
קטגוריה:ישראלים שנפטרו ב-1965